
ORSOHIDROPLAST

OPIS I PRIMJENA PROIZVODA

ORSOHIDROPLAST je kristalizirajući cementni hidroizolacijski mort namijenjen zaštiti betonskih i zidanih konstrukcija od prodora vode. Djeluje stvaranjem netopivih kristala unutar kapilarne strukture podloge, čime smanjuje propusnost vode i povećava trajnost konstrukcije.
Namijenjen je hidroizolacijskoj zaštiti građevina izloženih negativnom hidrostatskom tlaku vode, kao što su podrumi, vodospreme, bazeni, septičke jame, uređaji za pročišćavanje otpadnih voda, podzemne i nadzemne građevine, kanali i drugi hidrotehnički objekti.
ORSOHIDROPLAST koristi se u minimalnoj ukupnoj debljini od 2 mm na konstrukcijama izloženima negativnom hidrostatskom tlaku vode do 1,5 bara.

Za potpunu sanaciju građevina preporučuje se primjena proizvoda unutar ORSO sustava:

· ORSOFIX V glass emulzija 

· ORSOFIX V F 

· ORSOsan 02 

· ORSOsan 04 

· ORSOfix I 

· ORSOshield cream inj 

· ORSOsan SB 

· ORSOmould stop 

Kod sanacija podrumskih i drugih prostorija izloženih vlazi, kondenzaciji i nepovoljnim mikroklimatskim uvjetima, preporučuje se ugradnja sustava ORSO SEVentilation za kontrolu vlage i poboljšanje kvalitete zraka.

SVOJSTVA 

· vodonepropustan 

· paropropustan (parodifuzan) 

· vrlo dobra prionjivost na beton i opeku

· otporan na negativni hidrostatski tlak vode 

· otporan na smrzavanje i odmrzavanje 

· ne utječe na sastav vode 

· jednostavna priprema i ugradnja 

· dugotrajna zaštita konstrukcija 

TEHNIČKI PODACI

· nasipna gustoća 



1900 kg/m3
· vodonepropusnost 


negativna do 1,5 bar

· čvrstoća na tlak nakon 28 dana

>35 N/ mm2 

· vlačna prionljivost vrlo dobra    

( na betonu > 1,0 N/mm2)
· vodootporan
· boja




siva

· granulacija 



0,1-0,5 mm
· vrijeme obradivosti 


zavisno o vremenskim uvjetima
pri temperaturi +10 °C cca 2 sata

pri temperaturi +20 °C cca 1 sat

pri temperaturi +35 °C cca 25 min

IZDAŠNOST

Potrošnja materijala iznosi približno 2,0 kg/m² za svaki 1 mm debljine sloja.
Preporučena minimalna funkcionalna debljina sustava iznosi 2 mm (ukupna potrošnja približno 4 kg/m²).
Kod povećanog prodora vode debljina sustava može se povećati do maksimalno 5 mm.

NACIN PRIMJENE

PRIPREMA PODLOGE

Podloga mora biti čvrsta, stabilna i očišćena od prašine, ostataka morta, viška betona, ulja, masti, boja, starih premaza i drugih nečistoća.

ORSOHIDROPLAST ne smije se ugrađivati na nestabilne vapnene ili vapnenocementne slojeve bez prethodnog mehaničkog uklanjanja postojećeg sloja i odgovarajuće stabilizacije podloge.

Sve aktivne prodore vode potrebno je prethodno zabrtviti brzovezujućim vezivom ORSOFIX V F, u skladu s uputama navedenim u tehničkom listu proizvoda.

Neravnine i oštećenja podloge potrebno je sanirati odgovarajućim ORSO reparaturnim mortovima:

· ORSOsan 02 – za neravnine do 5 mm

· ORSOfix I – za neravnine do 6 mm

· ORSOsan 04 – za neravnine do 50 mm

Prije nanošenja hidroizolacije podlogu je potrebno premazati ORSOFIX V glass emulzijom.

Na spojevima horizontalnih i vertikalnih površina potrebno je izvesti holker uporabom reparaturnog morta ORSOsan 04.

PRIPREMA MATERIJALA

Sadržaj vreće od 25 kg pomiješati s približno 5,5 – 6,5 litara čiste vode. Miješati električnom miješalicom pri malom broju okretaja najmanje 3 minute, do postizanja homogene mase bez grudica. Količinu vode potrebno je prilagoditi načinu ugradnje i stanju podloge. Prekomjerno dodavanje vode može negativno utjecati na konačna svojstva proizvoda. Za postizanje optimalnih mehaničkih i hidroizolacijskih svojstava preporučuje se koristiti najmanju količinu vode potrebnu za postizanje odgovarajuće konzistencije za ugradnju.

UGRADNJA

Prvi sloj proizvoda ORSOHIDROPLAST nanosi se četkom utrljavanjem u podlogu u minimalnoj debljini od 1 mm.

Nakon sušenja prvog sloja, približno 4 sata pri temperaturi od +20 °C ili kada površina više nije vidljivo vlažna, ponovo se nanosi ORSOFIX V glass emulzije preko cijele obrađene površine.

Drugi sloj proizvoda ORSOHIDROPLAST nanosi se četkom utrljavanjem u podlogu, također u minimalnoj debljini od 1 mm. 

Kod povećanog prodora vode ili zahtjevnijih uvjeta eksploatacije preporučuje se ugradnja trećeg sloja. Prije nanošenja trećeg sloja potrebno je ponovno nanijeti ORSOFIX V glass emulziju, nakon čega se ugrađuje dodatni sloj proizvoda ORSOHIDROPLAST u minimalnoj debljini od 1 mm.

VAŽNA NAPOMENA

Kod povećanog prodora vode postupak nanošenja može se ponoviti do postizanja maksimalne ukupne debljine sustava od 5 mm. Minimalna funkcionalna debljina hidroizolacijskog sustava iznosi 2 mm.

Kod sanacije stambenih podrumskih prostorija preporučuje se primjena žbuke ORSOsan SB kao završnog sloja za regulaciju vlage, smanjenje kondenzacije i poboljšanje mikroklime prostora.

Za završno bojanje preporučuje se uporaba boje ORSOmould stop, unutarnje boje obogaćene termoaktivnim punilima i dodacima za zaštitu od razvoja plijesni, gljivica i drugih mikroorganizama.

Kod sanacije konstrukcija izloženih negativnom hidrostatskom tlaku vode ne preporučuje se uporaba klasičnih gumenih hidroizolacijskih i dilatacijskih traka.

ALAT I ČIŠĆENJE

Za ugradnju koristiti četke, valjke, zidarske žlice, gletere i špahtle.

Alat i pribor potrebno je očistiti vodom odmah nakon završetka radova.

Za uklanjanje eventualnih ostataka materijala s drugih površina preporučuje se koristiti sredstvo ORSObet cleaner.

Stvrdnuti materijal moguće je ukloniti isključivo mehaničkim putem.

Temperature ugradnje:

podloga +5°C min. do +25°C max,
     zraka +5°C min. do +25°C max.

  PAKIRANJE

U dvoslojnim plastificiranim natron vrećama od 25 kg.

 ROK UPORABE

12 mjeseci u zatvorenoj ambalaži u suhim i zatvorenim prostorijama na temperaturi +5°C do +25°C.
KONTROLA KVALITETE
Sustav kontrole kvalitete provodi se u skladu s važećim građevinskim propisima i

normama. Kontrola obuhvaća:

· internu kontrolu proizvodnje koju provodi ORSO d.o.o. 

· ispitivanja koja provode ovlašteni i akreditirani građevinski laboratoriji. 

MJERE SIGURNOSTI
· Koristiti zaštitne rukavice i zaštitne naočale. 

· Nakon rada ruke oprati vodom i sapunom te nanijeti zaštitnu kremu. 

· Proizvod može izazvati nadraženost kože. 

· Za dodatne informacije pogledati Sigurnosno-tehnički list proizvoda ORSOHIDROPLAST.
NAPOMENA

Tehnički podaci navedeni u ovom tehničkom listu dobiveni su laboratorijskim

ispitivanjima i praktičnim iskustvima tvrtke ORSO d.o.o.

Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe.

ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova. Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

